**NAVOIY QALBLARDA, MANGU BARHAYOT**

Turkiy til ta’rifin tarannum etib,

Avlodlarga buyuk meros qoldirgan.

Ma’rifat shu’lasin har yon taratib

Nazm saroyini nurga to`ldirgan.

Millat quyoshi deb, e’zozlangan zot -

Navoiy bobomiz, mangu barhayot.

Taftda Ali YAzdiy duosin olgan,

SHe’r ila Lutfiyni hayratga solgan.

Qushlar hikoyasin yod olib ilk bor,

Bulbullar navosin kuylagan takror.

O`z umrin ijodga bag`ishlagan zot -

Navoiy bobomiz, mangu barhayot.

Ishqning sahrosida Majnundek kezib,

Ko`ngil satrlarin qalamga tutgan.

So`z gavharin terib, marvarid tuzib,

Dostonlar shodasin jarangdor etgan.

Ijodkor ahliga madad bo`lgan zot -

Navoiy bobomiz, mangu barhayot.

Ramziy ma’nolardan yaralgan devon,

Umr fasllarin etarkan oshkor.

Sog`lom avlod uchun kamol topishda,

Ajdodlar o`giti, albatta, darkor.

“CHor devon” hikmatin yodga solgan zot -

Navoiy bobomiz, mangu barhayot.

G`azal bo`stonida ash’orlar bitib,

SHe’riyat chamanin gulzor etdingiz,

Farhodning ko`ngliga ishq qasrin qurib,

SHirin muhabbatin mehmon etdingiz.

Adabiyot cho`qqisin zabt etolgan zot -

Navoiy bobomiz , mangu barhayot.

Jahondagi zotlar ichra buyuksiz,

Sizga voris bo`lish bizga zo`r g`urur.

“Xamsa”dek betakror dostonlaringiz,

Qalblar ummonida mavjlanib turur.

Muqaddas nomingiz eslaymiz bot-bot,

Navoiy bobom, SIZ, mangu barhayot.

SHahnoza Muxtorova,

Toshkent viloyati CHirchiq shahar 21-sonli umumta’lim maktabining

ona tili va adabiyoti fani o`qituvchisi